stanford-oval/wikipedia huggingface dataset:
Echo (minisarja)
Tuotanto > Kehitys

Alaqua Coxin ilmoitettiin joulukuussa 2020 näyttelevän Maya Lopezia / Kaikua Marvel Studiosin Disney+-sarjassa Hawkeye (2021). Maaliskuussa 2021 Marvel Studios oli aloittamassa kehitystyötä Lopeziin keskittyvälle Disney+-sarjalle, joka tulisi olemaan Hawkeyen spin-off, Etan Cohenin ja Emily Cohenin ollessa palkattuina käsikirjoittajiksi. Sarja julkistettiin virallisesti marraskuussa 2021 Disney+-päivänä nimellä Echo, Marion Dayren ollessa palkattuna pääkäsikirjoittajaksi Cohenien tilalle. Bert ja Bertie, jotka ohjasivat Hawkeyen jakson ”Kaikuja”, jossa Lopez esiteltiin, ilmoittivat, etteivät palaa ohjaajiksi spin-offiin, vaan uskoivat jonkun Amerikan alkuperäiskansaa edustavan olevan parempi vaihtoehto edesauttamaan hahmon tarinan kertomista. Maaliskuussa 2022 Sydney Freeland ilmoitti Instagramissa olevansa valittu sarjan ohjaajaksi. Marvel Studios vahvisti toukokuussa Freelandin valinnan ohjaajaksi, paljastaen, että Catriona McKenzie ohjaisi myös osan sarjan jaksoista. Marvel Studiosin johtaja Kevin Feige sekä Louis D’Esposito, Victoria Alonso, Brad Winderbaum, Stephen Broussard ja Richie Palmer toimivat sarjan vastaavina tuottajina yhden Dayren ja Jason Gavinin kanssa. Suoratoistojohtaja Brad Winderbaum markkinoi sitä ensimmäisenä ”Marvel Spotlight” -sarjana, joka keskittyisi laajemman MCU-jatkumon sijasta katutason tarinoihin. ”Marvel Spotlight” -nimitys tulee samannimisestä antologiasarjakuvien sarjasta vuosilta 1971–1981 ja se tulee käyttämään Michael Giacchinon säveltämää fanfaaria. Marraskuussa 2023 paljastettiin, että Amy Rardin on Dayren ohella sarjan toinen pääkäsikirjoittaja.
Tuotanto > Käsikirjoittaminen

Sarjan käsikirjoittajien tiimi muodostettiin jo projektin kehitystyön alkaessa maaliskuussa 2021. Dayren lisäksi sarjan käsikirjoittajiin kuuluvat Shoshannah Stern, Josh Feldman, Rebecca Roanhorse, Bobby Wilson, Steven Paul Judd, Jason Gavin, Ken Kristensen, Dara Resnik, Jessica Mecklenburg, Kaitlyn Jeffers ja Paloma Lamb. Helmikuuhun 2022 mennessä kaksi sarjan jaksoista oli saatu käsikirjoitettua. Sijaintipäällikkö Ryan Schaetzle sanoi tarinan sijoittuvan pieneen kaupunkiin.
The Hollywood Reporterin Borys Kit kuvaili Echoa ”maanläheiseksi rikostarinaksi”, hänen kollegansa, Aaron Couchin, verratessa sen sävyä Daredeviliin (2015–2018), Breaking Badiin (2008–2013), ja John Wickiin (2014), kuvaillen sen olevan enemmän ”Marvelin versio kaapelitelevisiodraamasta” kuin MCU:hun sijoittuva suoratoistosarja. Kyseessä on Marvel Studiosin ensimmäinen projekti, joka oli saanut Yhdysvalloissa ikärajakseen TV-MA. Freeland sanoi tämän johtuvan siitä, että hän halusi katsojien näkevän hahmot ”ihmisinä”, jotka ”vuotavat verta, kuolevat, joutuvat tapetuiksi, ja että sarjassa on todellisia seurauksia”. Freeland otti inspiraatiota Marvelin Netflix-sarjoista Daredevil ja The Punisher (2017–2019).
Tuotanto > Roolijako

Coxin odotiettiin palaavan rooliinsa jo silloin, kun sarjan kehitystyö alkoi maaliskuussa 2021, ja tämä vahvistettiin, kun sarja julkistettiin marraskuussa 2021. Marvel Studios alkoi etsiä sarjalle muita näyttelijöitä elokuussa 2021, keskittyen erityisesti kuuroihin tai latinotaustaisiin naisiin. Huhtikuussa 2022 Vincent D’Onofrion ja Charlie Coxin paljastettiin palaavan aiemmista MCU-medioista näyttelemään Wilson Fiskiä / Kingpiniä ja Matt Murdockia / Daredeviliä. Kuun lopulla Devery Jacobsin raportoitiin näyttelevän myös sarjassa. Toukokuussa 2022 Marvel vahvisti Jacobsin roolivalinnan ja paljasti, että myös Chaske Spencer, Tantoo Cardinal, Cody Lightning ja Graham Greene näyttelisivät sarjassa, ja että Zahn McClarnon palaisi Hawkeyesta näyttelemään Mayan isää, William Lopezia.
Tuotanto > Puvustus

Stacy Caballero toimii sarjan puvustajana, työskenneltyään aiemmin apulaispuvustajana elokuvien Thor: Ragnarök (2017) ja Black Panther: Wakanda Forever (2022) parissa.
Tuotanto > Kuvaukset

Kuvaukset alkoivat Atlantan metropolisella alueella 21. huhtikuuta 2022, ja tulevat sijoittumaan myös Great Walton Railroadille, Freelandin ja McKenzien ohjatessa sarjan jaksot, sekä Kira Kellyn ja Magdalena Gorkan toimiessa kuvaajina. Huhtikuun lopulla sarjaa kuvattiin myös Peachtree Cityssä. 16 – 20. toukokuuta kuvattiin maisemakuvia kahteen sarjan jaksoista eri puolilla Grantvilleä, muun muassa Grantvillen vesitornilla ja Bonnie Castlen lähettyvillä. Kuvaukset päättyivät 26. elokuuta 2022.
Tuotanto > Jälkituotanto

Toukokuussa 2023, Above the Linen Jeff Sneider mukaan, sarjalle kuvattiin alun perin kahdeksan jaksoa, mutta useiden tuotanto-ongelmien jälkeen, Feige ei pitänyt niitä julkaisukelpoisina. Aluksi keskusteltiin sarjan leikkaamisesta jälkituotannon aikana joko neljän tai kuuden jakson pituiseksi, mutta lopulta suurin osa sarjasta päätettiin kuvata uudestaan. Tässä sarjassa on huomattavasti vähemmän visuaalisia efektejä kuin muissa Marvel Studiosin sarjoissa, johtuen sen maanläheisemmästä tarinasta. Joel Pashby, Chris McCaleb, Amelia Allwarden, Shelby Hall ja Tania Goding toimivat sarjan leikkaajina.
Tuotanto > Musiikki

Helmikuussa 2023, Mato Wayuhi oli aloittanut sarjan musiikin säveltämisen, mutta eronnut projektista heinä-elokuun vaihteessa. Joulukuussa, säveltäjä Dave Porter paljasti säveltävänsä sarjan musiikin.
Julkaisu

Echo koostuu viidestä jaksosta, jotka julkaistiin Disney+:aan Yhdysvalloissa 9. tammikuuta 2024 klo 18 Yhdysvaltain itäistä aikaa. Sarja julkaistiin samana päivänä ja kellonaikana myös Huluun, minne se tuli katsottavaksi 9. huhtikuuta 2024 asti. Se oli alun perin tarkoitus julkaista Disney+:aan kesäkuussa 2023. Dayre kuitenkin ilmoitti joulukuussa 2022, että sarjan julkaistaisiin vuoden kuluttua, vihjaillen sarjan saavan julkaisunsa vuonna 2023, Marvel Studiosin ilmoittaessa alkuperäiseksi julkaisupäiväksi 29. marraskuuta 2023. Echo on Marvel Studiosin ensimmäinen Disney+-sarja, jonka kaikki jaksot julkaistiin samana päivänä, vaikka yleensä studion Disney+-sarjojen jaksot ovat julkaistu viikottain. Sarja on osa MCU:n viidettä vaihetta, ja ensimmäinen ”Marvel Spotlight” -sarja.
Tulevaisuus

Marraskuussa 2022, D’Onofrio sanoi, että Echon tapahtumat tulisivat johdattamaan Disney+-sarjan Daredevil: Born Again (2025) tapahtumiin, D’Onofrion ja Charlie Coxin tullessa palaamaan Wilson Fiskin / Kingpinin ja Matt Murdockin / Daredevilin rooleihin. Sarjan menestyksen myötä, Marvel Studios ilmaisi halunsa käyttää Kaikua hahmona myös tulevissa MCU-projekteissa, ja alkoi kehittellä uusia ideoita katutason sankareittensa varalle.
Huomioita

↑  Kuvailtu Disney+-sarjan Hawkeye jaksossa ”Kaikuja” (2021).
↑  Kuvailtu Disney+-sarjan Hawkeye jaksossa ”Ronin” (2021).
↑  Kuvailtu Disney+-sarjan Hawkeye jaksossa ”Joulu tullut on” (2021).
↑  Kuvailtu Netflix-sarjan Daredevil ensimmäisen tuotantokauden jaksossa ”Shadows in the Glass” (2015).
Aiheesta muualla

Echo Internet Movie Databasessa (englanniksi)
Sarjan traileri YouTubessa (englanniksi)
Eksund

| Eksund |
| --- | --- |
 Eksund
 Koordinaatit: 58°35′24″N, 16°05′01″E 
Valtio:   Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Norrköping
Väkiluku (31.12.2023):  497
Eksund on taajama Norrköpingin kunnassa Itä-Götanmaan läänissä samannimisessä  historiallisessa maakunnassa Ruotsissa. Taajamassa oli 497 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Eksund Wikimedia Commonsissa
Lundby och Malm

| Lundby och Malm |
| --- | --- |
 Lundby och Malm
 Koordinaatit: 58°33′14″N, 16°17′48″E 
Valtio:   Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Norrköping
Väkiluku (31.12.2023):  383
Lundby och Malm on taajama Norrköpingin kunnassa Itä-Götanmaan läänissä samannimisessä  historiallisessa maakunnassa Ruotsissa. Taajamassa oli 383 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Lundby och Malm Wikimedia Commonsissa
Tahmatatit

| Tahmatatit |
| --- | --- |
 Voitatti (Suillus luteus)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Boletales
Heimo::  Suillaceae
Suku::  Tahmatatit Suillus  Gray
Katso myös
   Tahmatatit Wikispeciesissä   Tahmatatit Commonsissa 
Infobox OKVirheellinen NIMI-arvo: 
Tahmatatit eli voitatit (Suillus) on Boletales-lahkoon ja Suillaceae-heimoon kuuluva sienisuku. Suvun sienet ovat pehmeitä, limaisia tatteja, joiden pillistö on kellertävä. Ne ovat kaikki samalla havupuiden juurisieniä.
Lajeja

Harmotatti (Suillus viscidus)
Lehtikuusentatti (Suillus grevillei)
Jyvästatti (Suillus granulatus)
Kangastatti (Suillus variegatus)
Nummitatti (Suillus bovinus)
Suotatti (Suillus flavidus)
Turjantatti (Suillus clintonianus)
Voitatti (Suillus luteus)
Aiemmin sukuun on luettu myös äikätatti (Chalciporus piperatus).
Kartlandet och Ringstadmo

| Kartlandet och Ringstadmo |
| --- | --- |
 Kartlandet och Ringstadmo
 Koordinaatit: 58°38′33″N, 16°05′58″E 
Valtio:   Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Norrköping
Väkiluku (31.12.2023):  264
Kartlandet och Ringstadmo on taajama Norrköpingin kunnassa Itä-Götanmaan läänissä samannimisessä  historiallisessa maakunnassa Ruotsissa. Taajamassa oli 264 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Kartlandet och Ringstadmo Wikimedia Commonsissa
Oulun poliisilaitos

Oulun poliisilaitos on yksi Suomen poliisin alueellisista hallintoyksiköistä. Se toimii Kainuun ja Pohjois-Pohjanmaan alueella 38 kunnassa. Alueen asukasluku on noin 480 000. Oulun poliisilaitoksen pääpoliisiasema sijaitsee Oulussa. Yhteensä asemia on 15. Laitoksella työskentelee noin 700 henkilöä, joista alle 600 on poliiseja. Laitosta johtaa poliisipäällikkö Mika Heinilä.
Poliisilla on tiloja eri puolilla Oulua. Poliisille ja vankilalle on valmistumassa uudet yhteiset tilat Oulun Ruskonselkään. Vanhassa poliisitalossa Raksilassa oli vakavia sisäilmaongelmia.
Oulun poliisilaitoksen toiminta-alue.
Nappa

| Nappa |
| --- | --- |
Kaupunki:  Kouvola
Suuralue:  Elimäki
Kaupunginosa:  Koria
Pienalue nro:  231
Postinumero:  45610 (Koria)
Naapurialueet:  Koria Keskus  Kukonoja (Vilppula)  Ruotsula-Tammiranta (Ruotsula)  Keltti (Keltti)  Länsi-Keltti  Inginmaa
Nappa on Kouvolan kaupungin pienalue ja asuinalue Korian kaupunginosassa, Elimäen suuralueella. Matti Sipinpoika Napasta 1600-luvun puolivälissä alkunsa saanut asutusalue on kasvanut yli tuhannen asukkaan asutusalueeksi. Napalla sijaitsevat vuonna 1990 valmistunut Napan koulu ja vuonna 2004 valmistunut Korian ABC-liikennemyymälä. Samalla paikalla toimi aikaisemmin Esson huoltoasema.
Napan eteläosan läpi kulkee Lahden ja Kouvolan välinen rautatie. Napan pienalue rajautuu entiseen kunnanrajaan Valtatie 6:n itä- ja pohjoispuolella rautatien ja Kymijoen välillä ja Kymijoella sekä Ahkojaan pienalueen eteläpuolella. Toisen tiedon mukaan Nappa on saanut nimensä Nappalin-nimisestä lautturista, joka liikennöi Kymijoella nykyisen Napan kohdalla ennen siltojen rakentamista ja Lauttarannan (Vilppula) lauttaa.
Korian ABC-asema Valtatie 6 varrella
Korian ABC-aseman mainostorni
Eveliina Sarapää

Eveliina Sarapää (s. 29. syyskuuta 1976) on suomensaamelainen uransa lopettanut jalkapalloilija, joka on äitinsä puolelta saamelainen.
Sarapää pelasi urallaan Helsingin Jalkapalloklubissa, FC Hongassa ja norjalaisessa Asker FK:ssa. Hän voitti Suomen-mestaruuden neljästi: HJK:ssa vuosina 1999, 2000 ja 2001 sekä Hongassa 2007. Suomen Cupin Sarapää voitti kolmesti pelatessaan HJK:ssa.
Maajoukkueessa Sarapää pelasi vuosina 2000–2007 yhteensä 67 maaottelua, ja hän oli mukana Suomen joukkueessa vuoden 2005 Euroopan-mestaruuskisoissa.
Sarapää on pelannut myös ringetteä SM-sarjatasolla sekä jääkiekkoa.
Epäonnistunut tyhjyys

| Epäonnistunut tyhjyys |
| --- | --- |

Ohjaaja:  Mika Taanila
Käsikirjoittaja:  Harry Salmenniemi
Tuottaja:  Mika Taanila, Jussi Eerola
Säveltäjä:  Nika Son, Klara Lewis
Kuvaaja:  Jussi Eerola
Leikkaaja:  Mika Taanila
Pääosat:  Ariane Tretow
Valmistustiedot
Tuotantoyhtiö:  Testifilmi Oy
Levittäjä:  Elävän kuvan keskus ELKE ry
Ensi-ilta:  22. marraskuuta 2024
Kesto:  66 min.
Aiheesta muualla
IMDb 
Elonet
Infobox OKNimi-testi OK: 
Epäonnistunut tyhjyys on Mika Taanilan ohjaama suomalainen kokeellinen pitkä elokuva, joka tuli Suomessa elokuvateatteriensi-iltaan marraskuussa 2024.
Taanilan elokuva on todennäköisesti maailman ensimmäinen pitkä elokuva, joka on kuvattu lämpökameralla. Elokuva kuvaa toimistotyöläisen velvollisuuksien täyttämää kesälomaa keskellä kuuminta helleaaltoa. Nimetöntä naista tulkitsee Tampereella asuva saksalainen aivotutkija Ariane Tretow.
Elokuvan on käsikirjoittanut Harry Salmenniemi ja sen on tuottanut Testifilmi Oy tuottajinaan Mika Taanila ja Jussi Eerola. Elokuvateattereihin elokuvan levitti Elävän kuvan keskus ELKE ry.
Elokuvan kansainvälinen ensi-esitys oli Rotterdamin elokuvajuhlilla tammikuussa 2024.
Aiheesta muualla

Epäonnistunut tyhjyys -elokuvan traileri Youtubessa.
Reaktionopeus

Kemiallisen reaktion reaktionopeus kuvaa, kuinka paljon lähtöainetta kuluu tai kuinka paljon reaktion lopputuotetta syntyy ajanyksikköä kohti. Reaktionopeuksia tutkittaessa verrataan yleensä konsentraatioiden muutosta ajanyksikköä kohti.
Reaktionopeuksia ei voida päätellä reaktioyhtälön kertoimista. Esimerkiksi raudan ruostuminen on reaktio, jolla on matala reaktionopeus ja hiilen palaminen on taas reaktio, jolla on korkea reaktionopeus.
Reaktionopeus on osa kemiallista kinetiikkaa. Kemiallinen kinetiikka on kemian osa-alue, joka pyrkii mittaamaan kemialliseen reaktioon osallistuvien aineiden konsentraatioiden muutosnopeuksia ja ymmärtämään tämän tiedon avulla reaktiomekanismeja.
Reaktiokinetiikka ja erityisesti sen osa-alue reaktionopeudet on kiinteä osa monia kemiaa hyödyntäviä aloja esim: kemiantekniikkaa ja ympäristötekniikkaa.  Reaktionopeuksien tutkiminen on kemiallisen kinetiikan tutkimusta makroskooppisella tasolla.
Määritelmä

Yleiselle kemialliselle reaktiolle:
{\ce {aA + bB -> gG + hH}}
Reaktioyhtälössä pienet kirjaimet edustavat reaktion stoikiometrisia kertoimia.
Kirjaimet A ja B edustavat lähtöaineita ja kirjaimet G ja H edustavat lopputuotteita. IUPAC:in Kultakirja (Golden book) määrittelee reaktionopeuden suljetussa, tilavuudeltaan vakiossa systeemissä, yhdelle reaktiolle, jossa reaktiiviset välivaiheet voidaan jättää huomioimatta:
Reaktionopeus =  -{1 \over a}{\bigtriangleup [A] \over \bigtriangleup t}=-{1 \over b}{\bigtriangleup [B] \over \bigtriangleup t}={1 \over g}{\bigtriangleup [G] \over \bigtriangleup t}={1 \over h}{\bigtriangleup [H] \over \bigtriangleup t}
Kaava määrittelee, että reaktionopeus on yhden lopputuotteen konsentraation derivaatta ajan suhteen jaettuna tämän aineen stoikiometrisellä kertoimella. Lähtöaineiden konsentraatioita hyödyntävien laskukaavojen eteen tulee miinus-merkki, koska etenevän reaktion reaktionopeus on aina positiivinen ja lähtöaineiden konsentraatio pienenee reaktion edetessä. IUPAC suosittelee, että laskettaessa reaktionopeuksia käytettäisiin aina ajanyksikkönä sekuntia.
Nopeuslait > Differentialinen nopeuslaki

Kemiallisen reaktion reaktionopeuden ja sen reagoivien aineiden konsentraatioiden välinen yhteys voidaan ilmaista differentiaalisella nopeuslailla, jota voidaan kutsua myös reaktionopeusyhtälöksi.
Kun käänteistä reaktiota voidaan pitää merkityksettömänä, saadaan yleiselle kemialliselle reaktiolle differentiaalinen nopeuslaki (yleensä vain nopeuslaki).
v=k[A]^{n}[B]^{m}...
jossa v on reaktionopeus (M/s) ja [A], [B] (M) ovat lähtöaineiden konsentraatioita. Eksponenttitermit n ja m ovat reaktion kertalukuja lähtöaineiden suhteen, ja niiden summa on reaktion kokonaiskertaluku. Kertaluvut ovat yksinkertaisissa tapauksissa positiivisia kokonaislukuja. Kertalukuja ei tule sekoittaa reaktion stoikiometrisiin kertoimin. Verrannollisuuskerroin k on reaktionopeusvakio, joka määritetään kokeellisesti. Mitä suurempi k on, sitä suurempi reaktion etenemisnopeus on. Nopeusvakion yksikkö on riippuvainen reaktion kokonaiskertaluvusta.
Reaktion nopeuslaki voidaan määrittää alkunopeusmenetelmällä, jossa mitataan sen alkunopeudet erilaisilla lähtökonsentraatioilla. Näitä saatuja nopeuksia verrataan toisiinsa, jotta saadaan reaktion kertaluvut, joiden perusteella kirjoitetaan nopeuslaki.
Nopeuslait > Integroitu nopeuslaki

Integroitu nopeuslaki kertoo konsentraation muutoksen ajan funktioina. Kun halutaan määrittää selkeä suhde reagoivien aineiden pitoisuuksien ja kuluneen ajan välillä, integroitu nopeuslaki on hyödyllisempi tapa tarkastella reaktiota kuin differentiaalinen nopeuslaki.
Tarkastellaan yhtälöä   {\ce {aA -> tuotteet}} josta saadaan:
v={-d[A] \over dt}=k[A]^{n}
Tämän perusteella voidaan johtaa integroitu nopeuslaki 0., 1. ja 2. kertaluvun yhtälöille.
0. kertaluvun yhtälön integroitu nopeuslaki:
[A]_{t}=k[A]^{0}=k
1. kertaluvun yhtälön integroitu nopeuslaki:
[A]_{t}=[A]_{0}e^{-kt}
2. kertaluvun yhtälön integroitu nopeuslaki:
{1 \over [A]_{t}}=kt+{1 \over [A]_{0}}
Reaktionopeuden lämpötilariippuvuus

Reaktion lämpötilan nostaminen yleisesti nopeuttaa prosessia. Esimerkiksi metallin sulamiseen kuluva aika on paljon pidempi sulamispisteessä, kuin jos lämpötila on esimerkiksi 100 celsiusastetta sulamispistettä korkeammalla.
Jokaisella reaktionopeusvakiolla k on lämpötilariippuvuus, joka saadaan yleisimmin Arrheniuksen yhtälöstä:
k=Ae^{-E_{a} \over RT}
jossa Ea on aktivointienergia, A on pre-ekspotentiaalinen tekijä eli taajuustekijä sekä R on kaasuvakio. Arrheniuksen yhtälön mukaan reaktio voi tapahtua vain siirtymätilateorian mukaisesti, kun yhden aineen hiukkanen törmää toisen hiukkasen kanssa muodostaen epästabiilin välituotteen. Tämä välituote on olemassa vain hyvin lyhyen aikaa ja hajoaa tämän jälkeen muodostaen kaksi tuotemolekyyliä. Välituotteen muodostamiseen vaadittava energia tunnetaan aktivointienergiana.
Paineriippuvuus

Kaasufaasissa olevien aineiden reaktionopeuksien paineriippuvuuksien vaikutukset ovat yleensä pienet verrattuna lämpötilariippuvuuteen, ellei reaktio tapahdu korkeassa yli sadan kbar paineessa. Poikkeuksena unimolekulaariset reaktiot. Kaasuräjähdys on esimerkki reaktiosta, jossa paineriippuvuudella on suuri vaikutus reaktionopeuteen. Nesteen ja kiinteän faasiin paineriippuvuudet ovat lähes aina mitättömiä reaktionopeuden kannalta ja ne usein jätetään huomioimatta.
Kuten aiemmin todettiin kaasujen painetta lisättäessä hiukkasten törmäysmäärä kasvaa, jolloin reaktionopeus voi kasvaa. Törmäyksien määrän kasvu ei kuitenkaan yksistään selitä mekanismia, jolla paineen kasvu saattaa kasvattaa reaktionopeutta, vaan reaktionopeuden paineriippuvuutta selitetään myös siirtymätilateorialla.
Nopeusvakion paineriippuvuus liittyy moolitilavuuteen. Reaktio, joka etenee aktivoidun kompleksin kautta:
A+B\rightleftharpoons |A\cdots B\mid ^{\ddagger }\rightarrow P
aktivaatio moolitilavuus,  \bigtriangleup V^{\ddagger }, on:
\bigtriangleup V^{\ddagger }={\overline {V}}_{\ddagger }-{\overline {V}}_{A}-{\overline {V}}_{B}  ,
missä V̄ tarkoittaa moolitilavuutta ja ‡ osoittaa aktivoitua kompleksia.
Yllä olevalle reaktiolle voidaan määrittää reaktionopeusvakio (mooliosuuteen tai konsentraatioon perustuen) vakiolämpötilaisessa paineessa:
{\biggl (}{\partial \,\mathrm {ln} \,k_{x} \over \partial P}{\biggr )}_{T}=-{\bigtriangleup V^{\ddagger } \over RT}
\bigtriangleup V^{\ddagger } etumerkistä riippuen reaktionopeus voi kasvaa tai pienentyä paineen vuoksi. Monille reaktioille paineen muutos ei merkittävästi muuta reaktionopeutta, esimerkiksi jos painetta nostetaan ilmakehän paineesta (0,1 MPa) 50MPa:iin, monien orgaanisten reaktioiden reaktionopeudet vain kaksinkertaistuivat, vaikka paine viisisataa kertaistui.
Rebstein

| Rebstein Kunta |
| --- | --- |
 Rebstein keskustaajama
 lippu:  vaakuna
Valtio:  Sveitsi
Kantoni:  St. Gallen
Hallintopiiri:  Rheintal
Hallinto:  
 – Pormestari:  Alex Arnold
Pinta-ala:  
 – Kokonaispinta-ala:  4,39 km²
Väkiluku (31. joulukuuta 2023):  5 051
 – Väestötiheys:  1151 as./km²
Postinumero:  9445
 
 https://www.rebstein.ch/ 
Infobox OKVirheellinen NIMI-arvo: 
Rebstein on kunta Rheintalissa, Sankt Gallenin kantonissa Sveitsissä.
Historia

Rebstein mainitaan ensimmäisen kerran vuonna 1270 nimellä Rebistain.
Ilmakuva Rebsteinista.
Hard to Break

| Hard to Break |
| --- | --- |

Ohjaaja:  Anna-Maija Heinonen Krista Moisio
Käsikirjoittaja:  Anna-Maija Heinonen Krista Moisio
Tuottaja:  Oskar Forstén
Säveltäjä:  Toni Teivaala
Kuvaaja:  Antti Savolainen Krista Moisio
Leikkaaja:  Mikko Sippola
Valmistustiedot
Valmistusmaa:  Suomi
Tuotantoyhtiö:  Polygraf
Levittäjä:  Pirkanmaan elokuvakeskus
Ensi-ilta:   2024-04-1212. huhtikuuta 2024  
Kesto:  81 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Hard to Break on Anna-Maija Heinosen ja Krista Moision ohjaama suomalainen dokumenttielokuva, joka tuli ensi-iltaan huhtikuussa 2024.
Elokuva kertoo kertoo 18-vuotiaasta Atesta ja 16-vuotiaasta Jonsusta. Atella on aina seuraavat bileet tiedossa, ja hän rakastaa viihdyttää 40 000 Snapchat-seuraajaansa, joille hän jakaa elämän ylä- ja alamäet sensuroimattomasti. Jonsu löytää Aten myötä uuden ystäväporukan, jonka ilmapiiri ilman sääntöjä alkaa vetää häntä puoleensa.
Elokuvan on tuottanut Oskar Forstén Polygraf Oy:ltä ja sen levitti elokuvateattereihin Pirkanmaan elokuvakeskus.
Aiheesta muualla

Hard to Break -elokuvan traileri Youtubessa.
Ismo – Maailman hauskin ulkopuolinen

| Ismo – Maailman hauskin ulkopuolinen |
| --- | --- |

Ohjaaja:  Saku Pollari Ilkka Hynninen
Käsikirjoittaja:  Riku Suokas  Johanna Tohni Ismo Leikola
Tuottaja:  Erna Aalto
Pääosat:  Ismo Leikola
Valmistustiedot
Valmistusmaa:  Suomi
Tuotantoyhtiö:  ICS Nordic
Levittäjä:  SF Studios
Ensi-ilta:   2024-11-011. marraskuuta 2024  
Kesto:  99 min
Alkuperäiskieli:  suomi, englanti
Aiheesta muualla
IMDb
Elonet
Infobox OKNimi-testi OK: 
Ismo – Maailman hauskin ulkopuolinen on suomalainen dokumenttielokuva stand up -koomikko Ismo Leikolasta. Elokuva tuli ensi-iltaan marraskuussa 2024.
Elokuva käy läpi Leikolan elämää ja uraa lapsuudesta Yhdysvaltain vuosiin asti. Elokuva kertoo, miten Leikolasta tuli Suomen menestynein stand up -esiintyjä ja ympäri maailmaa saleja loppuunmyyvä supertähti.
Elokuvan ovat ohjanneet Saku Pollari ja Ilkka Hynninen ja käsikirjoittaneet Riku Suokas, Johanna Tohni ja Ismo Leikola. Elokuvan on tuottanut ICS Nordic ja sen levittää ja markkinoi elokuvateattereihin SF Studios.
Ismo – Maailman hauskin ulkopuolinen nousi marraskuun lopulla elokuvateattereissa vuoden 2024 katsotuimmaksi kotimaiseksi dokumenttielokuvaksi yli 15 000 katsojalla.
Aiheesta muualla

Ismo – Maailman hauskin ulkopuolinen -elokuvan traileri Youtubessa.